13. ekspeditsioon

13. ekspeditsioon oli Rahvusvahelise Kosmosejaama 13. alaline meeskond.

Ekspeditsioon saabus jaama 1. aprillil 2006. Nendega koos saabus jaama Brasiilia astronaut Marcos Pontes. 13. ekspeditsiooni meeskonda kuulusid Pavel Vinogradov ja Jeffrey Williams. Pontes viibis jaamas kaheksa päeva ning lahkus koos 12. ekspeditsiooni meeskonnaga.

4. juulil startis Cape Canaveralilt kosmosesüstik Discovery missioonile STS-121, mis saabus jaama 6. juulil. Discovery tõi jaama Saksa astronaudi Thomas Reiteri, kellest sai 13. ekspeditsiooni liige ning esimene eurooplane, kes viibis pikka aega kosmosejaamas. Reiteri saabumisega kasvas esimest korda pärast 2003. aasta maid jaama meeskonnaliikmete arvu taas kolmeni. Vahepealsed meeskonnad olid olnud kaheliikmelised, kuna kosmosesüstiku Columbia katastroofi tõttu olid kosmosesüstikute lennud olnud peatatud.

20. septembril 2006 saabusid jaama 14. ekspeditsiooni liikmed ja esimene naiskosmoseturist Anousheh Ansari. Ansari viibis kosmosejaamas kaheksa päeva ning lahkus 28. septembril koos Vinogradovi ja Williamsiga. Reiter liitus 14. ekspeditsiooniga ja naasis Maale detsembris.

Meeskond
AmetEsimene pool(märts kuni juuli)Teine pool(juuli kuni september)Komandör Pavel VinogradovRoskosmosteine kosmoselend1. lennuinsener Jeffrey WilliamsNASAteine kosmoselend2. lennuinsener Thomas ReiterESAteine ja viimane kosmoselend

Viited

Kategooria:Rahvusvahelise kosmosejaama ekspeditsioonid
Kategooria:2006